

**Ionawr 2019**

Annwyl Ddefnyddiwr y Tribiwnlys,

**Cyflwyno eich Apêl Lwfans Cyflogaeth a Chymorth (ESA) Ar-lein**

Ysgrifennais atoch yn gynharach yn y flwyddyn i roi gwybod ichi fod y gwasanaeth Cyflwyno Eich Apêl ar gael yn eich rhanbarth chi ar gyfer apeliadau Taliad Annibyniaeth Personol (PIP).

Mae'n bleser gennyf eich hysbysu y gall pobl yng Nghymru a Lloegr nawr ddefnyddio’r gwasanaeth i apelio yn erbyn penderfyniadau Lwfans Cyflogaeth a Chymorth (ESA).

Gallwch gael mynediad at y gwasanaeth newydd, sydd ar wefan GOV.UK, drwy ddefnyddio'r ddolen isod. Ar ôl i chi agor y dudalen we, ewch i lawr y dudalen i’r adran *‘Submit your appeal’* a chliciwch ar y botwm gwyrdd *‘Start now’* i gychwyn eich apêl.

<https://www.gov.uk/appeal-benefit-decision/submit-appeal>

Ar hyn o bryd, mae’r gwasanaeth hwn ar gael yn Saesneg yn unig. Fodd bynnag, yn unol â darpariaethau ein Cynllun Iaith Gymraeg, bydd y gwasanaeth hwn ar gael yn Gymraeg yn fuan. Mae’r fersiwn Gymraeg yn cael ei datblygu ar hyn o bryd, a byddaf yn ysgrifennu atoch eto pan fydd ar gael i ddefnyddwyr.

Unwaith y bydd yr apêl wedi'i chyflwyno, gwahoddir y defnyddiwr i gymryd rhan mewn arolwg bodlonrwydd a rhoi unrhyw sylwadau sydd ganddynt ar sut y gellid gwella'r gwasanaeth. Mae'r adborth hwn yn helpu i ddatblygu a gwella'r gwasanaeth.

Gallwch gefnogi'r gwaith o ddatblygu, gwella ac ehangu’r gwasanaeth *Cyflwyno eich Apêl* drwy

* Apelio ar-lein ar ran eich cleientiaid yn hytrach nag ar bapur.
* Rhoi adborth am newidiadau/gwelliannau yn yr arolwg bodlonrwydd.
* Gwneud eich cleientiaid yn ymwybodol o'r gwasanaeth newydd os ydynt yn bwriadu apelio eu hunain.
* Darparu dolen i'r gwasanaeth newydd i'ch cleientiaid.

Os oes gennych unrhyw gwestiynau neu ymholiadau am y gwasanaeth newydd, mae croeso i chi godi'r rhain gyda thîm y prosiect. Gellir cysylltu â hwy drwy ddefnyddio’r cyfeiriad e-bost isod.

Cofion gorau,

Daniel Flury

**Dirprwy Gyfarwyddwr, Tribiwnlysoedd**

**Gwasanaeth Llysoedd a Thribiwnlysoedd Ei Mawrhydi**

[sscs\_tribunal\_proj@justice.gov.uk](mailto:sscs_tribunal_proj@justice.gov.uk)